Ehdotus neuvoston päätökseksi Euroopan laajuisen korkeakouluopetusta koskevan yhteistyöohjelman kolmannen vaiheen (Tempus III) (2000 - 2006) hyväksymisestä /* KOM/98/0454 lopull. - CNS 98/0246 */



Virallinen lehti nro C 270 , 29/08/1998 s. 0009



Ehdotus neuvoston päätökseksi Euroopan laajuisen korkeakouluopetusta koskevan yhteistyöohjelman kolmannen vaiheen (Tempus III) (2000-2006) hyväksymisestä (98/C 270/06) (ETA:n kannalta merkityksellinen teksti) KOM(1998) 454 lopull - 98/0246(CNS) (Komission esittämä 17 päivänä heinäkuuta 1998) EUROOPAN UNIONIN NEUVOSTO, joka - ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, ottaa huomioon alueiden komitean lausunnon, sekä katsoo, että 1. neuvosto antoi 18 päivänä joulukuuta 1989 asetuksen (ETY) N:o 3906/89 (1) taloudellisen tuen myöntämisestä Unkarin tasavallalle ja Puolan kansantasavallalle; asetuksessa säädetään eri aloilla annettavasta tuesta, koulutus mukaan lukien, Keski- ja Itä-Euroopan maiden taloudellisen ja yhteiskunnallisen uudistuksen tukemiseksi, neuvosto antoi 25 päivänä kesäkuuta 1996 asetuksen (Euratom, EY) 1279/96 (2) avun toimittamisesta uusille itsenäisille valtioille ja Mongolialle niiden talouden uudistamiseksi ja elvyttämiseksi, 2. neuvosto teki 29 päivänä huhtikuuta 1993 päätöksen Euroopan laajuisen korkeakouluopetusta koskevan yhteistyöohjelman toisen vaiheen (Tempus II) hyväksymisestä neljäksi vuodeksi I päivästä heinäkuuta 1994 (3) ja 21 päivänä marraskuuta 1996 päätöksen (96/663/EY) (4) edellä mainitun päätöksen muuttamisesta, jossa ohjelma hyväksytään kuudeksi vuodeksi (1994-2000), 3. Phare- ja Tacis-ohjelmien edunsaajina olevat Keski- ja Itä-Euroopan maat, entisen Neuvostoliiton itsenäistyneet valtiot ja Mongolia pitävät koulutusta ja erityisesti korkeakoulutusta yhtenä taloudelliseen ja yhteiskunnalliseen uudistusprosessiin vaikuttavista keskeisistä tekijöistä, 4. Tempus-ohjelman laajentaminen äskettäin koskemaan Keski- ja Itä-Euroopan assosioitumattomia maita, entisen Neuvostoliiton itsenäistyneitä valtioita ja Mongoliaa, joiden tarpeet ovat suuremmat ja alueet laajemmat, on merkittävä peruste aloitetun toiminnan jatkamiseksi, 5. Tempus-ohjelman avulla voidaan myötävaikuttaa tehokkaasti korkeakoulutuksen rakenteiden kehittämiseen, joka on välttämätöntä talousuudistuksen yhteydessä tarvittavan ammatillisen pätevyyden parantamiseksi; tämän tavoitteen saavuttamiseksi ei ole käytettävissä muita välineitä, 6. Tempus-ohjelman avulla voidaan elvyttää yhteisön naapurialueiden välistä yhteistyötä, joka oli keskeytynyt viimeaikaisen historiallisen kehityksen johdosta; tämä yhteistyö on rauhaa ja vakautta edistävä tekijä Euroopassa, 7. jäsenyyteen valmistautuvat assosioituneet maat, jotka ovat osallistuneet Tempus 1- ja Tempus II -ohjelmiin, voisivat tällä hetkellä tehdä jäsenvaltioiden kanssa hyödyllistä yhteistyötä avustaakseen vasta myöhemmin ohjelman edunsaajiksi tulleita tukikelpoisia maita korkeakoulujärjestelmien rakenteiden uudistamisessa, 8. neuvoston päätöksellä (96/663/EY) lisätyssä 11 artiklassa määrätään, että komissio arvioi Tempus-ohjelman täytäntöönpanoa ja esittää 30 päivään huhtikuuta 1998 mennessä ehdotuksen Tempus-ohjelman jatkamisesta tai mukauttamisesta 1 päivänä heinäkuuta 2000 alkavan jakson aikana, 9. Keski- ja Itä-Euroopan maiden sekä uusien itsenäisten valtioiden ja Mongolian toimivaltaiset viranomaiset, ohjelmaan osallistuvat ja sen järjestämisestä tukikelpoisissa maissa ja Euroopan yhteisössä vastaavat tahot sekä Euroopan korkeakoulumaailman näkemyksiä edustavat asiantuntijat yhtyvät arviointikertomuksen päätelmiin, joissa osoitetaan Tempus-ohjelman mahdollisuudet monipuolistaa tehokkaasti koulutustarjontaa tukikelpoisissa maissa ja edistää korkeakoulujen välistä yhteistyötä ja siten luoda suotuisat olosuhteet tieteellisen, kulttuurisen ja taloudellisen yhteistyön kehittymiselle, ja 10. perustamissopimuksessa ei määrätä tämän päätöksen antamiseksi muista kuin 235 artiklassa tarkoitetuista toimivaltuuksista; edellytykset kyseisen artiklan soveltamiselle täyttyvät, ON PÄÄTTÄNYT SEURAAVAA: 1 artikla Tempus III:n kesto Euroopan laajuisen korkeakouluopetusta koskevan yhteistyöohjelman kolmas vaihe, jäljempänä "Tempus III -ohjelman", hyväksytään kuudeksi vuodeksi 1 päivästä heinäkuuta 2000. 2 artikla Tukikelpoiset maat Tempus III -ohjelma koskee niitä Keski- ja Itä-Euroopan assosioitumattomia maita, jotka asetuksen (ETY) N:o 3906/89 (Phare-ohjelma) mukaisesti ovat taloudellisen avun saajia (5) samoin kuin asetuksessa (Euratom, EY) N:o 1279/96 (Tacis-ohjelma) tarkoitettuja uusia itsenäisiä valtioita ja Mongoliaa, edellyttäen että näiden avustusohjelmien kestoa pidennetään kyseiseksi kaudeksi. Näitä maita nimitetään jäljenpänä "tukikelpoisiksi maiksi". Kunkin maan tilannearvion perusteella komissio vahvistaa edellä mainituissa asetuksissa säädettyjen menettelyjen mukaisesti yhteisymmärryksessä asianomaisten tukikelpoisten maiden kanssa sen, pitäisikö niiden osallistua Tempus III -ohjelmaan, sekä niiden osallistumisen yleisen ulottuvuuden ja luonteen osana kansallista suunnittelua, joka koskee yhteiskunnallisille ja taloudellisille uudistuksille annettavaa apua. 3 artikla Määritelmät Tempus III -ohjelman yhteydessä tarkoitetaan: a) "korkeakoululla" kaikenlaisia toisen asteen koulutuksen jälkeisiä yleisiä ja ammatillisia oppilaitoksia, jotka antavat osana korkeakoulutason opetusta ja koulutusta kyseisen tason pätevyyden tai muodollista kelpoisuutta osoittavan asiakirjan riippumatta siitä, mikä on tällaisen laitoksen nimi; b) "teollisuudella" ja "yrityksellä" kaikenlaista taloudellista toimintaa tämän oikeudellisesta luonteesta riippumatta, paikallisia yhteisöjä ja julkisyhteisöjä, taloudellisesti itsenäisiä järjestöjä, kauppa- ja teollisuuskamareja ja/tai vastaavia järjestöjä, ammatillisia yhdistyksiä, työnantaja- ja työntekijäjärjestöjä sekä edellä tarkoitettujen laitosten ja järjestöjen koulutuslaitoksia. Kukin jäsenvaltio tai tukikelpoinen maa voi vahvistaa, minkälaiset a alakohdassa tarkoitetut laitokset voivat osallistua Tempus III -ohjelmaan. 4 artikla Tavoitteet Tempus III -ohjelman tavoitteena on edistää osana Phare- ja Tacis-ohjelmien suuntaviivoja ja yleisiä tavoitteita taloudellisen ja yhteiskunnallisen uudistuksen yhteydessä korkeakoulujärjestelmien kehittämistä tukikelpoisissa maissa mahdollisimman tasapainoisella yhteistyöllä yhteisön kaikista jäsenvaltioista tulevien osapuolten kanssa. Toimiin voivat osallistua Keski- ja Itä-Euroopan assosioituneet maat, jotta ne voisivat välittää naapurimaille Tempus-ohjelman yhteydessä saamiaan hyödyllisiä kokemuksia ja kehittää alueellista rajojen yli ulottuvaa yhteistyötä. Täsmällisemmin Tempus III -ohjelman tarkoituksena on auttaa tukikelpoisten maiden korkeakoulujärjestelmiä ratkaisemaan seuraaviin kysymyksiin liittyviä ongelmia: a) koulutusohjelmien kehittäminen ja uudistaminen ensisijaisina pidetyillä aloilla b) korkeakouluopetuksen rakenteiden ja korkeakoulujen sekä niiden hallinnon uudistus c) ammatillisen pätevyyden antavan koulutuksen kehittäminen siten, että olisi mahdollista kouluttaa enemmän talousuudistusten yhteydessä tarvittavia korkea-asteen koulutuksen saaneita ammattihenkilöitä erityisesti parantamalla ja lisäämällä yhteyksiä teollisuuteen. Tempus III -ohjelman tavoitteiden toteuttamisen yhteydessä komissio valvoo yhteisön yleisen politiikan noudattamista miesten ja naisten yhtäläisten mahdollisuuksien osalta. Sama koskee huonossa asemassa olevia ryhmiä kuten vammaisia. 5 artikla Vuoropuhelu tukikelpoisten maiden kanssa Komissio määrittää yhteisymmärryksessä kunkin tukikelpoisen maan toimivaltaisten viranomaisten kanssa Tempus III -ohjelmalle taloudellista ja yhteiskunnallista uudistusta koskevan kansallisen toimintasuunnitelman yhteydessä asetettavat painopistealat ja yksityiskohtaiset tavoitteet ohjelman tavoitteiden ja liitteen määräysten perusteella ja erityisesti seuraavien seikkojen mukaisesti: a) i) Phare-ohjelman yleiset tavoitteet ii) Tacis-ohjelman yleiset tavoitteet, erityisesti sen aloittaiset näkökohdat b) kunkin tukikelpoisen maan taloudellista, yhteiskunnallista ja koulutukseen liittyvää uudistusta koskevat toimintalinjat c) tarve löytää tarkoituksenmukainen tasapaino valittujen ensisijaisten alojen ja Tempus III -ohjelmalle myönnettyjen varojen välillä. 6 artikla Komitea 1. Komissio panee Tempus III -ohjelman täytäntöön liiteessä esitettyjen määräysten mukaisesti joka vuosi annettavien tavoitteita ja painopistealueita koskevien yksityiskohtaisten suuntaviivojen mukaan sekä yhteisymmärryksessä kunkin tukikelpoisen maan toimivaltaisten viranomaisten kanssa 5 artiklan säännösten mukaisesti. 2. Komissiota avustaa tehtävän suorittamisessa neuvoa-antava komitea, jossa on yksi edustaja kustakin jäsenvaltiosta ja puheenjohtajana komission edustaja. 3. Komission edustaja tekee komitealle ehdotuksia toimenpiteistä, jotka koskevat a) Tempus III -ohjelman yleisiä suuntaviivoja b) yhteisön taloudellista apua (avun määrät, kesto ja edunsaajat) koskevia valintamenettelyjä ja yleisiä suuntaviivoja c) Tempus III -ohjelman kokonaistasapainoon liittyviä kysymyksiä, mukaan luettuna eri toimien välinen erittely d) kunkin avustuskelpoisen maan toimivaltaisten viranomaisten kanssa määritettäviä painopistealoja ja yksityiskohtaisia tavoitteita e) Tempus III -ohjelman valvonnan ja arvioinnin yksityiskohtaisia sääntöjä. 4. Komitea antaa, tarvittaessa äänestettyään, lausuntonsa ehdotuksista määräajassa, jonka puheenjohtaja voi asettaa asian kiireellisyyden mukaan, Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. 5. Komission on niin suurelta osin kuin mahdollista otettava huomioon komitean lausunto. Komission on ilmoitettava komitealle, millä tavoin lausunto on otettu huomioon. 7 artikla Yhteistyö toimivaltaisten laitosten kanssa 1. Komissio toimii yhteistyössä kunkin tukikelpoisen maan laitosten kanssa, jotka on joko nimetty tai perustettu Tempus III -ohjelman tosiasiallista täytäntöönpanoa varten tarvittavien yhteyksien ja rakenteiden yhteensovittamiseksi, mukaan luettuna tukikelpoisten maiden itsensä osoittamien varojen myöntäminen. 2. Tempus III -ohjelman täytäntöön panemiseksi komissio toimii lisäksi kiinteässä yhteistyössä jäsenvaltioiden nimeämien kansallisten toimivaltaisten laitosten kanssa. Se ottaa huomioon mahdollisimman suuressa määrin jäsenvaltioiden alalla toteuttamat kahdenväliset toimenpiteet. 8 artikla Yhteydet yhteisön muihin toimiin Komissio huolehtii tämän päätöksen 6 artiklan 3 kohdassa, ja tarvittaessa asetuksen (ETY) N:o 3906/89 9 artiklassa ja asetuksen 1279/96 (EY) 8 artiklassa määriteltyä menettelyä noudattaen johdonmukaisuudesta ja tarvittaessa täydentävyydestä Tempus III -ohjelman ja muiden yhteisön tasolla niin yhteisössä kuin tukikelpoisille maille annettavan avun yhteydessä toteutettavien toimien välillä ottaen huomioon erityisesti Euroopan koulutussäätiön toiminnan. 9 artikla Yhteensovittaminen kolmansien maiden toteuttamien toimien kanssa 1. Komissio huolehtii aiheellisesta yhteensovittamisesta yhteisöön kuulumattomien maiden (6) tai näiden maiden korkeakoulujen ja yritysten Tempus III -ohjelman alalla toteuttamien toimien kanssa, mukaan luettuna tarvittaessa osallistuminen Tempus III -ohjelman hankkeisiin. 2. Tämä osallistuminen voi tapahtua eri tavoilla, mukaan luettuna yksi tai useampi seuraavista: - osallistuminen Tempus III -ohjelman hankkeisiin yhteisrahoituksella - Tempus III -ohjelman tarjoamien mahdollisuuksien käyttäminen kahdenvälisesti rahoitettujen vaihtotoimien uudelleen suuntaamiseksi- yhteensovittaminen Tempus III -ohjelman ja sellaisten kansallisella tasolla tehtyjen aloitteiden välillä, joilla on samat tavoitteet mutta joita rahoitetaan ja hallinnoidaan erikseen. - kaikkia tämän alan asiaankuuluvia aloitteita koskevien tietojen vaihto. 10 artikla Vuosikertomus Komissio antaa Tempus III -ohjelman toimintaa koskevan vuosikertomuksen Euroopan parlamentille, neuvostolle, talous- ja sosiaalikomitealle ja alueiden komitealle. Se toimittaa sen tiedoksi tukikelpoisille maille. 11 artikla Valvontaa ja arviointia koskevat yksityiskohtaiset säännöt - Kertomukset Komissio laatii 6 artiklan 3 kohdassa määrätyn menettelyn mukaisesti Tempus III -ohjelman täytäntöönpanossa saatujen kokemusten säännöllistä valvontaa ja ulkopuolista arviointia koskevat yksityiskohtaiset säännöt, ottaen huomioon 4 artiklassa tarkoitetut erityiset tavoitteet ja 5 artiklan mukaisesti hyväksytyt kansalliset tavoitteet. Se esittää 30 päivään huhtikuuta 2004 mennessä osakertomuksen, joka sisältää arvioinnin tulokset sekä mahdollisesti ehdotuksen Tempus III -ohjelman jatkamisesta tai mukauttamisesta I päivänä heinäkuuta 2006 alkavan jakson osalta. Komissio antaa loppukertomuksen viimeistään 30 päivänä kesäkuuta 2009. (1) EYVL L 375, 23.12.1989, s. 11, Asetus sellaisena kuin se on viimeksi muutettuna asetuksella (ETY) N:o 753/96 (EYVL L 103, 26.4.1996, s 5). (2) EYVL L 165, 4.7.1996, s. 1-11, muutettuna asetuksella (EY) N:o 2240/97, 10.11.1997 (EYVL L 307, 12.11.1997). (3) EYVL L 112, 6.5.1993, s. 34. (4) EYVL L 306, 28.11.1996, s. 36. (5) Tällä hetkellä Albania, Bosnia ja Hertsegovina, EJTM. (6) Nämä maat ovat "24 yhteisöön kuulumatonta valtiota" -ryhmän jäseniä, Kyproksen tasavalta ja Malta sekä Keski- ja Itä-Euroopan assosioituneet maat, ja osallistuminen koskee Phare-ohjelman hankkeita tukikelpoisten assosioitumattomien Keski- ja Itä-Euroopan maiden kanssa. LIITE Eurooppalaiset yhteishankkeet 1. Euroopan yhteisö tukee eurooppalaisia yhteishankkeita. Eurooppalaisissa yhteishankkeissa toimivat yhdessä ainakin yhden tukikelpoisen maan korkeakoulu, yhden jäsenvaltion korkeakoulu ja toisen jäsenvaltion vastaava laitos (korkeakoulu tai yritys). 2. Eurooppalaisille yhteishankkeille annettava tuki voidaan antaa asianomaisten laitosten erityistarpeiden ja vahvistettujen ensisijaisten tavoitteiden mukaista toimintaa varten, mukaan luettuna i) opetusta ja koulutusta koskevat yhteiset toimet, erityisesti uusien opetussuunnitelmien kehittäminen, nykyisten opetusohjelmien kehittäminen ja uudistaminen, korkeakoulujen kapasiteetin kehittäminen jatkokoulutuksen ja täydennyskoulutuksen aloilla, lyhyiden intensiivikurssien järjestäminen ja etäopetus järjestelmien kehittäminen ii) korkeakouluopetuksen uudistuksen ja kehittämisen hyväksi toteutettavat toimenpiteet, erityisesti korkeakoulujärjestelmien ja korkeakoulujen hallinnon rakenteiden uudistamiseksi nykyaikaistamalla infrastruktuureja, hankkimalla eurooppalaisen yhteishankkeen toteuttamisessa tarvittava välineistö ja tarvittaessa antamalla teknistä ja taloudellista apua vastuullisille viranomaisille iii) sosioekonomisten toimijoiden, kuten teollisuuden, ja korkeakoulujen välisen yhteistyön edistäminen yhteisten toimien avulla iv) opettajien, korkeakoulujen hallintohenkilöstön ja opiskelijoiden liikkuvuuden kehittäminen osana eurooppalaista yhteishanketta: a) apurahoja myönnetään jäsenvaltioiden korkeakoulujen opetus- ja hallintohenkilöstölle tai yritysten kouluttajille yhdestä viikosta yhteen vuoteen kestävien opetus- ja koulutustehtävien suorittamiseen tukikelpoisissa maissa ja päinvastoin b) apurahoja myönnetään tukikelpoisten maiden opetus- ja hallintohenkilöstölle uudelleen- ja täydennyskoulutukseen Euroopan yhteisössä c) apurahoja myönnetään opiskelijoille tohtorintasoon asti, ja ne suunnataan niin tukikelpoisten maiden opiskelijoille, jotka suorittavat opintojakson Euroopan yhteisössä, kuin yhteisön opiskelijoille, jotka suorittavat opintojakson tukikelpoisissa maissa; apurahat annetaan tavallisesti ajaksi, joka voi vaihdella kolmesta kuukaudesta yhteen vuoteen d) erityisesti liikkuvuuden edistämiseen tähtääviin eurooppalaisiin yhteishankkeisiin osallistuvista opiskelijoista etusijalle asetetaan ne, jotka osallistuvat hankkeisiin, joiden yhteydessä ulkomailla suoritettu opintojakso hyväksytään täysin osaksi opintoja heidän alkuperäisessä korkeakoulussaan e) tukea myönnetään yhdestä kuukaudesta vuoteen kestävän käytännön harjoittelun tai teollisuusharjoittelun suorittamiseen tukikelpoisten maiden opettajille, kouluttajille, opiskelijoille ja tutkinnon suorittaneille opintojen loppuvaiheen ja ensimmäisen työpaikan saamisen välillä, jotta he voivat seurata käytännön koulutusjaksoa yhteisön yrityksissä ja päinvastoin. v) kahta tai useampaa tukikelpoista maata koskeva, eurooppalaista yhteishanketta edistävä toiminta. Rakenteelliset ja/tai täydentävät toimet Rahoitustukea myönnetään tietylle määrälle rakenteellisia ja/tai täydentäviä toimia (näihin kuuluvat erityisesti tekninen apu, seminaarit, tutkimukset, julkaisut ja tiedotus). Näillä toimilla pyritään tukemaan ohjelman tavoitteita, erityisesti edistämään korkeakoulujärjestelmien uudistusta tukikelpoisissa maissa. Rahoitustukea myönnetään muun muassa seuraaviin rakenteellisiin toimiin, joiden tarkoituksena on - kehittää ja lujittaa strategisen suunnittelun kapasiteettia ja toteuttamista sekä korkeakoulujen institutionaalista kehittämistä korkeakoulun tai tiedekunnan tasolla - laatia korkeakoulujen kehittämissuunnitelma rakennesopimusten muodossa ja auttaa korkeakouluja kehittämään kansainvälisiä suhteitaan - tukea sellaisten yhteistyötoimien levittämistä, joilla pyritään saavuttamaan Tempus -ohjelman tavoitteet, ja varmistaa niiden jatkuvuus - laatia jossakin tukikelpoisessa maassa kansallinen strategia korkeakoulutuksen tietyn erityisalueen kehittämiseksi. Yksilökohtaiset apurahat Euroopan yhteisö tukee eurooppalaisten yhteishankkeiden ja rakenteellisten ja/tai täydentävien toimenpiteiden lisäksi myös yksilökohtaisten apurahojen myöntämistä yhteisön tai tukikelpoisten maiden opettajille, kouluttajille, korkeakoulujen hallintovirkamiehelle, ministeriöiden korkeille virkamiehille, opetussuunnittelijoille ja muille koulutusalan asiantuntijoille vierailuja varten, joiden tarkoituksena on parantaa korkeakoulutuksen laatua ja edistää korkeakoulutuksen rakenteiden uudistamista ja kehittämistä tukikelpoisissa maissa. Vierailut voivat kattaa erityisesti seuraavat alat: - kurssien ja didaktisen materiaalin kehittäminen - henkilöstön kehittäminen, erityisesti jatkokoulutuksen ja yrityksissä suoritettujen harjoittelujaksojen avulla - opetustehtävät - korkeakoulutuksen kehittämistä tukevat toimet. Tukitoiminta 1. Komissio saa tarvittavan teknisen avun päätöksen mukaisesti ohjattujen toimien tukemiseksi ja ohjelman täytäntöönpanon tarvittavan valvonnan varmistamiseksi. 2. Apua hankitaan Tempus III -ohjelman tarkoituksenmukaista ulkopuolista arviointia varten.